CELEX: 62010CN0137
Language: et
Date: 2010-03-15 00:00:00
Title: Kohtuasi C-137/10: Eelotsusetaotlus, mille on esitanud Conseil d’État (Belgia) 15. märtsil 2010 — Euroopa ühendused versus Région de Bruxelles-Capitale

5.6.2010   
            
            
               ET
            
            
               Euroopa Liidu Teataja
            
            
               C 148/15
            
         Eelotsusetaotlus, mille on esitanud Conseil d’État (Belgia) 15. märtsil 2010 — Euroopa ühendused versus Région de Bruxelles-Capitale
   (Kohtuasi C-137/10)
   2010/C 148/24
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Kaebuse esitaja: Euroopa ühendused
   
      Vastustaja: Région de Bruxelles-Capitale
   
      Eelotsuse küsimused
   
   
               1.
            
            
               Kas Euroopa Ühenduse asutamislepingu artiklit 282 ja eriti selle artikli teises lauses sisalduvaid sõnu „sel eesmärgil esindab ühendust komisjon” tuleb tõlgendada nii, et institutsiooni on õiguspäraselt volitatud ühendust esindama pelgalt sellest tulenevalt, et tal on volikiri, millega komisjon delegeeris sellele institutsioonile oma õiguse esindada ühendust kohtus, sõltumata sellest, kas volikirjas on nimeliselt määratud füüsiline isik, kellele on antud õigus institutsiooni esindada, või mitte?
            
         
               2.
            
            
               Kas eitava vastuse korral võib niisugune siseriiklik kohus nagu Conseil d’État kontrollida selle kaebuse vastuvõetavust, mille on esitanud Euroopa institutsioon, keda komisjon on Euroopa Ühenduse asutamislepingu artikli 282 teise lause tähenduses nõuetekohaselt volitanud kohtule kaebust esitama, kontrollides, kas seda institutsiooni esindab sobiv füüsiline isik, kellel on õigus siseriiklikule kohtule kaebust esitada?
            
         
               3.
            
            
               Teise võimalusena ja juhul, kui vastus eelmisele küsimusele on jaatav, kas Euroopa Ühenduse asutamislepingu artikli 207 lõike 2 esimese lõigu esimest lauset ja täpsemalt sõnu „abistab peasekretariaadi töö eest vastutav asepeasekretär” tuleb tõlgendada nii, et nõukogu asepeasekretär võib nõukogu õiguspäraselt esindada kaebuse esitamisel siseriiklikele kohtuasutustele?